SL Uradni list Evropske unije C 259/9

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

(2008/C 259/08)

Številka XA: XA 231/08

Država članica: Španija

Regija: Comunidad Valenciana

Ime podjetja, ki prejme individualno pomoč: Asociación empresarial de productores de porcino de la Comunidad Valenciana

Pravna podlaga: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 15/2007 de presupuestos de la Generalitat

Načrtovani letni izdatki: 15 000 EUR v letu 2008

Največja intenzivnost pomoči: 100 %

Datum začetka izvajanja: Od datuma objave identifikacijske številke zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja

Trajanje sheme ali individualne pomoči: Leto 2008

Cilj pomoči: Vzpostavitev, promocija in razširjanje živinorejske proizvodnje glede na zahteve trga v zvezi z varnostjo živil, sledljivostjo in okoljskim vplivom za sektor svinjskega mesa v Valenciji (člen 15 Uredbe (ES) št. 1857/2006)

Zadevni gospodarski sektorji: Proizvajalci svinjskega mesa

Naziv in naslov organa, ki dodeli pomoč:

Conselleria de Agricultura, Pesca y Alimentación Amadeo de Saboya, 2 E-46010 Valencia

Drugi podatki: Priloženo je besedilo odločitve o dodelitvi pomoči

Spletna stran: http://www.agricultura.gva.es/especiales/ayudas_agrarias/pdf/PROGAPORC.pdf

Valencija, 2. junija 2008

La directora general de producción agraria

Laura Peñarroya FABREGAT

Številka XA: XA 232/08

Država članica: Republika Litva

Regija: —

Naziv sheme pomoči ali ime podjetja, ki prejme individualno pomoč: Parama ūkiams modernizuoti 2007–2013 m. (schemos XA 289/07) pakeitimas

Pravna podlaga: Lietuvos Respublikos žemės ūkio ministro 2008 m. gegužės 23 d. įsakymas Nr. 3D-297 „Dėl žemės ūkio ministro 2007 m. rugpjūčio 24 d. įsakymo Nr. 3D-389 „Dėl paramos ūkiams modernizuoti 2007–2013 metais taisyklių“ pakeitimo“ (Žin., 2008, Nr. 61-2322) (décret no 3D-297)

Načrtovani letni izdatki po shemi ali skupni znesek individualne pomoči, dodeljene podjetju: Načrtovani letni proračun znaša 10,5 milijonov LTL ali 3,04 milijonov EUR po uradnem menjalnem tečaju

Največja intenzivnost pomoči: V skladu s to shemo kmetje prejmejo pomoč v višini 20 % stroškov nakupa novih traktorjev ali kombajnov, medtem ko mladi kmetje, ki so ob času predložitve zahtevka mlajši od 40 let in so vzpostavili kmetijsko gospodarstvo pet let ali manj pred nakupom traktorja ali kombajna (v nadaljevanju „mladi kmetje“), prejmejo pomoč v višini 25 % stroškov nakupa.

Največji možni znesek naložbene pomoči na prejemnika pomoči in na zahtevek je 10 000 LTL (15 000 LTL za mladega kmeta) za nakup traktorja in 40 000 LTL (50 000 LTL za mladega kmeta) za nakup kombajna.

Največji možni znesek pomoči za kritje dela stroškov nakupa traktorja ali kombajna ne sme preseči 40 % upravičenih naložb (ali 50 % za mlade kmete). Celotni zahtevani znesek pomoči za stroške nakupa traktorja ali kombajna se ne sme plačati za iste upravičene izdatke, če bi bila s tako kumulacijo presežena največja dovoljena intenzivnost pomoči, določena s členom 19 Uredbe (ES) št. 1857/2006. Vsa pomoč za naložbe, prejeta za traktor ali kombajn, se mora seštevati. To vključuje državno pomoč, prejeto v skladu z zgornjimi pravili, in kakršno koli drugo obliko finančne podpore, prejete za nakup novega traktorja ali kombajna, navedenega v vlagateljevemu zahtevku za plačilo.

Največja intenzivnost pomoči za naložbe ne sme preseči zneska, navedenega v členu 4(9) Uredbe (ES) št. 1857/2006, t.j. 400 000 EUR.

Znesek pomoči se lahko spreminja glede na število upravičencev in potrebo po financiranju

Datum začetka izvajanja: Shema pomoči začne veljati, ko Komisija uradno objavi ta povzetek podatkov

Trajanje sheme ali individualne pomoči: Do 31. decembra 2013

Cilj pomoči:

— pomoč za MSP,

— nakup strojev in opreme,

— zmanjšanje proizvodnih stroškov,

— izboljšanje konkurenčnosti kmetij,

— spodbujanje kmetov k nakupu kmetijskih strojev.

Uporablja se člen 4(4)(b) Uredbe (ES) št. 1857/2006.

Upravičeni stroški:

1. sredstva iz posebnega programa za podporo podeželja se bodo uporabila za kritje dela stroškov nakupa novih traktorjev (v nadaljevanju „traktorji“) ter novih samovoznih ali vlečnih kombajnov, ki se uporabljajo pri kmetijski proizvodnji (v nadaljevanju „kombajni“), razen kombajnov za sladkorno peso, brez DDV;

2. pomoč se ne dodeli vlagateljem, ki so sami krili celotne stroške ali del stroškov nakupa traktorja ali kombajna, preden je bil zahtevek poslan intervencijski agenciji. Delež stroškov, nastalih po vložitvi zahtevka in do ustreznega datuma, kot ga določa točka 7, se ne povrne;

3. v skladu s točko 4(7) Uredbe (ES) št. 1857/2006 se pomoč ne odobri za preproste naložbe za nadomestitev kmetijskih strojev

Zadevni gospodarski sektorji: Primarna proizvodnja kmetijskih proizvodov

Naziv in naslov organa, ki dodeli pomoč:

Lietuvos Respublikos žemės ūkio ministerija (ministère de l'Agriculture) Gedimino pr. 19 (Lelevelio g. 6) LT-01103 Vilnius

Spletni naslov: http://www.zum.lt/lt/teisine-informacija/isakymai

Drugi podatki: —

Lietuvos Respublikos žemės ūkio ministerijos sekretorius

Kazys SIVICKIS

Številka XA: XA 248/08

Država članica: Belgija

Regija: Vlaanderen

Naziv sheme pomoči ali ime podjetja, ki prejme individualno pomoč: Overheidstoelage voor de ophaling en verwerking van krengen van landbouwdieren

Pravna podlaga: Besluit van de Vlaamse Regering van 15 december 2006, betreffende de ophaling en verwerking van dierlijk afval, artikel 3, § 2 en § 3

Načrtovani letni izdatki po shemi ali skupni znesek individualne pomoči, dodeljene podjetju: Letna subvencija je odvisna od dejanskih stroškov na tono in skupnega števila rejcev. Letno se dodeli pomoč v višini največ 10 000 000 EUR

Največja intenzivnost pomoči: V skladu z Uredbo (ES) št. 1857/2006 se lahko dodeli pomoč za kritje stroškov odstranitve poginulih živali v višini 100 % in stroškov njihovega uničenja v višini 75 %.

Het Vlaamse Gewest dodeli pomoč v višini 50 % skupnih stroškov odstranitve in uničenja trupel rejnih živali

Datum začetka izvajanja: Shema pomoči se izvaja od 1. januarja 2008. Pri tem se sklicujemo na kompenzacijsko naravo sheme pomoči, kot je navedena v zadnjem odstavku točke 16 iz preambul k smernicam Skupnosti za kmetijski in gozdarski sektor za obdobje 2007–2013

Trajanje sheme ali individualne pomoči: Shema pomoči se izvaja do vključno 30. junija 2014

Cilj pomoči: Preprečevanje nezakonitega odlaganja trupel rejnih živali in s tem povezanih tveganj za zdravje ljudi, živali in okolja.

Shema pomoči izpolnjuje vse pogoje iz člena 16 Uredbe (ES) št. 1857/2006

Zadevni gospodarski sektorji: Živinorejski sektor (rejci)

Naziv in naslov organa, ki dodeli pomoč:

Openbare Vlaamse Afvalstoffenmaatschappij (OVAM) Stationsstraat 110 B-2800 Mechelen

Spletni naslov: http://www.ovam.be/jahia/Jahia/pid/l 510

Drugi podatki: —

Henny DE BAETS

Administrateur-generaal

Številka XA: XA 260/08

Država članica: Francija

Regija: Centre

Naziv sheme pomoči: Encouragements à la production de produits agricoles de qualité et assistance technique aux exploitations

Pravna podlaga:

— Člena 14 in 15 Uredbe (ES) št. 1857/2006,

— Code général des collectivités territoriales (partie législative), articles L 1511-1 et L 1511-2,

— Communication du Président du Conseil régional du Centre sur la stratégie de développement de l'agriculture et de la forêt de la région Centre, présentée en séance plénière de juin 2006,

— Délibération de la commission permanente régionale no 07.08.55 du 12 octobre 2007

Načrtovani letni izdatki po shemi: 2 200 000 EUR na leto do vključno leta 2012 in 2 000 000 EUR v letu 2013

Največja intenzivnost pomoči: V skladu s členoma 14 in 15 zgoraj navedene uredbe bo pomoč lahko krila do 100 % vseh ali dela opredeljenih upravičenih stroškov

Datum začetka izvajanja: 2008, pod pogojem, da se objavi registrska številka zahtevka za izvzetje na spletni strani Generalnega direktorata Komisije za kmetijstvo in razvoj podeželja

Trajanje sheme pomoči: Do 31. decembra 2013, datuma, do katerega velja Uredba (ES) št. 1857/2006 o izvzetju

Cilj pomoči: Regijo Centre se lahko v okviru njene politike pogodb o podpori sektorskim projektom („CAP filière“), vzpostavitvi dejavnosti in zaposlovanju v kmetijskem sektorju ter promociji regionalnih proizvodov in pogodb o podpori razvoju malih regij („contrat de pays“) prosi, da pomaga zagotoviti tehnično podporo kmetijskim gospodarstvom. Zato regija želi vzpostaviti okvir za plačila pomoči v zvezi s tehnično pomočjo, ki bo namenjen izključno ukrepom, ki se izvajajo v okviru teh pogodb o podpori.

Upravičeni bodo samo ukrepi, ki bodo določeni v pogodbah o podpori sektorskim projektom, v uredbi o novih pogodbah o podpori razvoju malih regij, v okviru politike podpore za vzpostavitev dejavnosti in zaposlovanja, v sporazumih s partnerji za poklicno usposabljanje v kmetijstvu in v okviru podpore za promocijo proizvodov.

Cilji sheme pomoči regije Centre bodo: izboljšanje in preusmeritev proizvodnje ter izboljšanje kakovosti.

V skladu s členoma 14 in 15 Uredbe (ES) št. 1857/2006 se lahko subvencionirajo naslednji izdatki:

ocenjevalni in svetovalni ukrepi neponavljajočega se značaja, namenjeni zlasti naslednjim temam: prilagoditvi kmetijskih gospodarstev problemom trga, organizacije dela, upravljanja okolja, energije ter prevzemu proizvodnih sredstev po prevzemu ali vzpostavitvi kmetijskega gospodarstva,

storitve nadomeščanja kmetov poljedelcev, ki so mlajši od 50 let in se ukvarjajo s kmetijsko dejavnostjo manj kot pet let, da se lahko udeležijo usposabljanja, ali nadomeščanja živinorejcev v času njihovega dopusta,

ukrepi skupne promocije uradnih znakov kakovosti in kmetijskih proizvodov regije ali proizvodnega območja, ki je del regionalnega ozemlja, pod pogojem, da informacijski material ne vsebuje primerjave z drugimi proizvodi in da izpostavlja le dejanske lastnosti proizvoda. Ti ukrepi skupne promocije vključujejo organizacijo forumov in/ali udeležbo na forumih, tekmovanjih ali sejmih ter oblikovanjem publikacij (oglaševalsko gradivo, promocija na prodajnem mestu, spletna stran itd.), ki navajajo dejstva in nevtralne informacije o proizvodih v regiji Centre.

Vsa ta pomoč se bo dodelila v naravi, in sicer v obliki subvencioniranih storitev. Upravičenci ne bodo prejeli nobenega neposrednega plačila v skladu s členoma 14 in 15 Uredbe (ES) št. 1857/2006 o kmetijskem izvzetju. Poleg tega bo treba paziti, da ima vsak proizvajalec nediskriminatoren in enak dostop do storitev, ki jih ponuja upravičeno združenje, brez drugih obveznosti članstva ali pristopa

Zadevni gospodarski sektorji: Vsa kmetijska gospodarstva v obliki MSP v regiji Centre

Naziv in naslov organa, ki dodeli pomoč:

Conseil régional du Centre 9, rue St Pierre Lentin F-45041 Orléans cedex 1 Tel. (33) 238 70 30 30 Fax (33) 238 70 31 18

Naslov spletne strani: http://www.regioncentre.fr/jahia/webdav/site/portail/shared/agriculture/docs/Region-Centre-Agriculture-Reglement-cadre-exploitations.pdf